b'\n_START_ARTICLE_\nCharles Itandje\n_START_SECTION_\nRC Lens\n_START_PARAGRAPH_\nBeliua dilahirkan di Bobigny dengan keturunan Cameroon. Itandje memulakan kerjaya profesionalnya di RC Lens pada tahun 2001. Beliau telah membuat 170 penampilan liga dan 21 penampilan Eropah. Lens kemudian membenarkan Itandje untuk berpindah ke Liverpool selepas mereka menandatangani dua penjaga gol pada musim panas 2007.\n_START_SECTION_\nLiverpool\n_START_PARAGRAPH_\nItandje menandatangani Liverpool pada Ogos 2007, Beliau membuat debut untuk Liverpool menentang Reading pada 25 September dalam perlawanan piala liga, Liverpool menang 4-2. Beliau telah membuat tiga penampilan piala liga dan empat Piala FA untuk Liverpool pada musim 2007-08._NEWLINE_Pada 30 Jun 2010, Itandje kembali ke Liverpool dan kontraknya bersama Liverpool akan tamat pada Januari 2011.\n_START_SECTION_\nGreece\n_START_PARAGRAPH_\nPada 29 Ogos 2009, Itandje dipinjam ke Kavala selama satu musim. Beliau mengambil tempat sebagai penjaga gol pertama selepas penjaga gol veteran, \xc5\xbdeljko Kalac kurang memuaskan. Itandje membuat 19 penampilan untuk Kavala dan beliau mengekalkan 9 rekod tanpa bolos untuk kelab._NEWLINE_Pada 8 Disember 2010, Itandje dilaporkan telah meninggalkan Liverpool sebelum kontraknya tamat serta-merta. Beliau sertai kelab Greece, Atromitos secara percuma pada 1 Januari 2011. Sejak berpindah ke kelab Greece, Itandje menjadi pilihan pertama penjaga gol._NEWLINE_Beliau bermain untuk Atromitos pada perlawanan Piala Greece tetapi tewas 3\xe2\x80\x930 kepada AEK. Pada Piala Greece edisi seterusnya, mereka tewas sekali pada perlawanan akhir 2-1 kepada Olympiakos. Namun, kelab beliau menduduki tempat kelima liga dan layak ke Liga Europa. Dalam perlawanan kelayakan Liga Europa menentang Newcastle United, Itandje bermain dua perlawanan dengan keputusan Newcastle menang 2-1.\n_START_SECTION_\nPAOK\n_START_PARAGRAPH_\nPada 29 Januari 2013, beliau menandatangani kontrak dua tahun bersama PAOK dan beliau menyarung jersi 27._NEWLINE_Pada 10 Julai 2013, beliau menandatangani kontrak pinjaman satu tahun bersama Konyaspor dari PAOK. Itandje membuat debut pada perlawanan pembukaan musim, menang mengejut 3-2 ke atas Fenerbah\xc3\xa7e. Sejak itu, Itandje menjadi pilihan peratma penjaga gol di Konyaspor dan mengekalkan sembilan rekod tanpa bolos dalam 33 penampilan.\n_START_SECTION_\nKerjaya antarabangsa\n_START_PARAGRAPH_\nPada 2006, beliau telah dipanggil untuk memilih pemain oleh skuad Perancis ketika beliau bermain untuk Lens._NEWLINE_Pada Oktober 2010, beliau telah dibenarkan oleh FIFA untuk mewakili pasukan kebangsaan Cameroon._NEWLINE_Itandje membuat debut antarabangsa peda perlawanan kelayakan Piala Dunia FIFA 2014 menentang Togo. Beliau kemudian bermain untuk Cameroon pada perlawanan pembukaan Piala Dunia FIFA 2014 menentang Mexico. Beliau kemudian meneruskan pada perlawanan berikutnya menentang Croatia dan Brazil. Cameroon tewas pada kesemua perlawanan dan tersingkir pada kejohanan dunia itu.'